**ระเบียบข้อบังคับ**

กองทุนหมู่บ้านและชุมชนเมืองบ้านสวนครัว

หมู่ที่ 14 ตำบลอิสาน อำเภอเมือง จังหวัดบุรีรัมย์

------------------------------

กองทุนหมู่บ้านและชุมชนเมืองบ้านสวนครัว หมู่ที่ 14 ตำบลอิสาน อำเภอเมือง จังหวัดบุรีรัมย์ ซึ่งก่อตั้งขึ้นเพื่อส่งเสริมและสร้างนิสัย การอดออม เสียสละ เออาทรและเป็นไปด้วยความคล่องตัว มีประสิทธิภาพ รวมทั้งเอประโยชน์ต่อสมาชิกโดยรวม

อาศัยอำนาจตามความในมาตรา 9 (2) พระราชบัญญัติกองทุนหมู่บ้านและชุมชนเมืองแห่งชาติ พ.ศ. 2547 และระเบียบคณะกรรมการกองทุนหมู่บ้านและชุมชนเมืองแห่งชาติ ว่าด้วยการจัดตั้งและบริหารกองทุนหมู่บ้านและชุมชนเมือง พ.ศ. 2551 จึงเห็นสมควรให้มีระเบียบข้อบังคับ ในการดำเนินงานของกองทุนหมู่บ้านและชุมชนเมืองบ้านสวนครัวไว้ดังนี้

**หมวดที่ 1 ว่าด้วยบททั่วไป**

ข้อ 1. ระเบียบนี้ เรียกว่า **“ระเบียบกองทุนหมู่บ้านและชุมชนเมืองบ้านสวนครัว”**

ข้อ 2. ให้คณะกรรมการกองทุนหมู่บ้านและชุมชนเมืองบ้านสวนครัวเป็นผู้รักษาการตามระเบียบนี้

ข้อ 3. ที่ตั้งของกองทุนหมู่บ้านและชุมชนเมืองบ้านสวนครัว หมู่ที่ 14 ตำบลอิสาน อำเภอเมือง จังหวัดบุรีรัมย์ รหัส 31000 โทรศัพท์ 089-5818782

ข้อ 4. ระเบียบนี้ใช้บังคับตั้งแต่วันประกาศเป็นต้นไป

ข้อ 5. **วัตถุประสงค์ในการจัดตั้งกองทุน**

1. เป็นแหล่งเงินทุนหมุนเวียนให้กับสมาชิก
2. เพื่อส่งเสริมการออมทรัพย์ด้วยวิธีการถือหุ้น การฝากเงินสัจจะ และเงินรับฝาก
3. เพื่อให้บริการเงินกู้แก่สมาชิก
4. เพื่อพัฒนาจิตใจสมาชิกให้เป็นคนดีมีคุณธรรม 4 ประการคือ
5. เป็นคนมีความซื่อสัตย์
6. เป็นคนไม่เห็นแก่ตัว
7. เป็นคนไม่มัวเมาในสิ่งอบายมุข
8. เป็นคนรู้รักสามัคคี
9. เพื่อพัฒนาสมาชิกให้เป็นคนดี มีคุณธรรม 4 ประการคือ
10. เป็นคนเก่งเรียน ใฝ่หาความรู้ใหม่ๆ
11. เป็นคนเก่งคิด คิดสร้างสรรค์ คิดแก้ปัญหา
12. เป็นคนเก่งงาน ขยันการงาน และมีความรับผิดชอบหน้าที่การงาน
13. เป็นคนเก่งคน มีมนุษยสัมพันธ์ที่ดีต่อทุกๆ คน

**หมวดที่ 2 ว่าด้วยเงินทุน**

ข้อ 6. **แหล่งที่มาของกองทุน** ประกอบด้วยเงินและทรัพย์สิน ดังนี้

1. เงินที่ได้รับจัดสรรจากคณะกรรมการ
2. เงินกู้ยืม
3. ดอกผลหรือผลประโยชน์ใดๆ ที่เกิดขึ้นจากเงินกองทุน
4. ค่าธรรมเนียมแรกเข้า
5. เงินฝากสัจจะและเงินรับฝาก
6. เงินค่าหุ้น
7. เงินสมทบจากกลุ่มหรือองค์กรสมาชิก
8. เงินหรือทรัพย์สินอื่นๆ ที่กองทุนได้รับโดยไม่มีเงื่อนไขผู้พัน หรือภาระติดพันอื่นใด

**หมวดที่ 3 ว่าด้วยสมาชิกภาพ**

ข้อ 7. **คุณสมบัติของสมาชิก**

1. เป็นผู้ที่พำนัก หรือ พักอาศัยอยู่ในหมู่บ้านส่วนครัวเป็นระยะเวลาไม่น้อยกว่าหกเดือนก่อนการ

จัดตั้งกองทุน

1. เป็นผู้มีนิสัยอันดีงาม มีความรู้ ความเข้าใจ เห็นชอบด้วยหลักการของกองทุน และสนใจที่จะ

เข้ามามีส่วนร่วมในกิจกรรมของกองทุน

1. เป็นผู้พร้อมที่จะปฏิบัติตามระเบียบของกองทุน
2. เป็นผู้ที่คณะกรรมการกองทุน ได้มีมติเห็นชอบให้เข้าเป็นสมาชิก
3. อดทน เสียสละ และเห็นแก่ประโยชน์ของกองทุนเป็นสำคัญ
4. มีเงินฝากสัจจะคงเหลือเป็นจำนวนเงินไม่น้อยกว่าสองพันบาท

ข้อ 8. **การสมัครเข้าเป็นสมาชิก**

1. ยื่นคำขอสมัครเป็นสมาชิกกองทุนได้ที่คณะกรรมการกองทุน
2. ผู้ที่คุณสมบัติตามข้อ 6 สามารถยื่นความจำนงหรือสมัครเข้าเป็นสมาชิกของกองทุนได้เดือนละ

หนึ่งครั้ง โดยสามารถสมัครเป็นสมาชิกได้ทั้งในลักษณะปัจเจกบุคคลและกลุ่มหรือองค์กรชุมชนแล้วแต่ความสมัครใจของผู้สมัครสมาชิก

1. คณะกรรมการกองทุนเป็นผู้พิจารณาว่าจะรับบุคคลหนึ่งบุคคลใดเข้าเป็นสมาชิกโดยชอบธรรม

ข้อ 9. เมื่อคณะกรรมการกองทุนพิจารณาคุณสมบัติตามข้อ 6 และเห็นความสมควรรับบุคคลใดเข้าเป็นสมาชิก จะแจ้งบุคคลนั้นให้ชำระค่าธรรมเนียมแรกเข้า และเงินฝากสัจจะภายในสามวัน นับจากวันที่ได้รับแจ้งให้เข้าเป็นสมาชิก

ข้อ 10. **สมาชิกขาดหรือพ้นสภาพจากการเป็นสมาชิกตามเหตุต่างๆ** ดังต่อไปนี้

1. ตาย
2. ลาออกและได้รับอนุมัติให้ลาออกจากคณะกรรมการกองทุน
3. วิกลจริต จิตฟั่นเฟือน หรือถูกศาลสั่งให้เป็นคนไร้ความสามารถ
4. ที่ประชุมใหญ่สมาชิกมีมติให้ออกด้วยคะแนนเสียงสองในสามของผู้ร่วมประชุม
5. จงใจฝ่าฝืนระเบียบของกองทุนหรือแสดงคนเป็นปรปักษ์หรือไม่ให้ความช่วยเหลือหรือร่วมมือ

กับกองทุนไม่ว่าด้วยประการใด

1. จงใจปิดบังความจริงอันควรแจ้งให้ทราบในใบสมัครสมาชิก
2. นำทรัพย์สินของกองทุนไปใช้ผิดวัตถุประสงค์ที่ได้ระบุไว้
3. มีลักษณะ และหรือคุณสมบัติไม่ตรงกับข้อ 6

ข้อ 11. สมาชิกผู้ไม่มีหนี้สินหรือภาระผูกพันใดๆ กับกองทุนทั้งในฐานะผู้กู้หรือผู้คำประกันอาจขอลาออกจากการเป็นสมาชิกของกองทุนได้โดยแสดงความจำนงเป็นหนังสือต่อคณะกรรมการกองทุน เพื่อพิจารณาอนุญาตและให้ขาดจากสมาชิกภาพในวันที่คณะกรรมการกองทุนดำเนินการอนุญาต

ข้อ 12. ผู้ที่ขาดจากการเป็นสมาชิกภาพอาจยื่นคำขอสมัครเป็นสมาชิกใหม่ได้ แต่ทั้งนี้จะต้องเป็นผู้ที่ขาดจากการเป็นสมาชิกติดต่อกันไม่น้อยกว่าหนึ่งปี

ข้อ 13. **การคิดค่าธรรมเนียมแรกเข้า** คณะกรรมการกองทุนคิดค่าธรรมเนียมแรกเข้ากับสมาชิกทั้งที่เป็นปัจเจกบุคคล กลุ่มและหรือองค์กรชุมชนเป็นรายๆ ละ 120 บาท โดยสมาชิกจะต้องชำระเมื่อได้รับการพิจารณาตามข้อ 6 และจะต้องชำระภายในสามวัน นับจากวันที่ได้รับแจ้งจากคณะกรรมการกองทุน

ข้อ 14. **เงินฝากสัจจะ** สมาชิกทุกคนต้องส่งเงินฝากสัจจะทุกๆ เดือน ละเท่าๆ กัน ในวงเงินไม่ต่ำกว่า 100 บาทต่อเดือน ทุกวันที่ 1 ของเดือน และสามารถเพิ่มจำนวนเงินฝากสัจจะได้ปีละหนึ่งครั้งในวันประชุมใหญ่สามัญประจำปี พร้อมกันนี้สมาชิกสามารถถอนและปิดบัญชีได้ก็ต่อเมื่อพ้นสภาพการเป็นสมาชิก

ข้อ 15. เงินตามข้อ 16 คณะกรรมการกองทุนจะนำเงินไปฝากธนาคาร ภายใน 3 วันทำการ

**หมวดที่ 4 ว่าด้วยคณะกรรมการ**

ข้อ 16. สมาชิกจะพิจารณาเลือกบุคคลที่เหมาะสม มีความรู้ และความชำนาญ เพื่อเป็นคณะกรรมการกองทุน ภายใต้ระบอบประชาธิปไตย จำนวนเก้า ถึง สิบห้าคน โดยมีชายและหญิงในสัดส่วนเท่าเทียมกัน หรือ ไล่เลี่ยกัน

ข้อ 17. **คณะกรรมการกองทุน** ประกอบด้วย ประธานกรรมการกองทุน รองประธานกรรมการกองทุน เลขานุการ เหรัญญิก ผู้ตรวจสอบภายใน ประชาสัมพันธ์ และกรรมการร่วม รวม 9 คน

กองทุนสามารถเชิญผู้ทรงคุณวุฒิด้านต่างๆ เพื่อปรึกษาของกองทุน จำนวน 3 คน

กองทุนสามารถแต่งตั้ง เจ้าหน้าที่กองทุนฯ เพื่อช่วยเหลือการปฏิบัติงานของคณะกรรมการได้ 2 คน

ข้อ 18. **กรรมการกองทุนมีวาระการดำรงตำแหน่งคราวละสองปี**

**เมื่อครบกำหนดระยะเวลาหนึ่งปีนับแต่วันที่กรรมการกองทุนเข้ารับตำแหน่งให้กรรมการกองทุนจับฉลากออกจำนวนกึ่งหนึ่งของคณะกรรมการกองทุนกำหนด**

ในกรณีที่กรรมการกองทุนพ้นจากตำแหน่งตามวะระ คณะกรรมการกองทุนประกอบด้วย กรรมการกองทุนทั้งหมดเท่าที่มี และคณะกรรมการกองทุนจะจัดให้มีการคัดเลือกบุคคลเข้าดำรงตำแหน่งแทนกรรมการกองทุนซึ่งพ้นจากตำแหน่งตามวาระภายในระยะเวลาสามสิบวัน

กรรมการกองทุนซึ่งพ้นจากตำแหน่งตามวาระอาจได้รับคัดเลือกอีกวาระก็ได้ ตามที่สมาชิกกองทุน 3 ใน 4 คัดเลือก เพื่อให้ดำรงตำแหน่งต่อไปอีกกี่วาระก็ได้

ข้อ 19. **คุณสมบัติของคณะกรรมการกองทุน** ให้เป็นไปตามระเบียบคณะกรรมการกองทุนหมู่บ้านและชุมชนเมืองแห่งชาติ ว่าด้วยการจัดตั้งและบริหารกองทุนหมู่บ้านและชุมชนเมืองแห่งชาติ พ.ศ. 2544 และแก้ไขเพิ่มเติม

ข้อ 20. **คณะกรรมการกองทุนมีอำนาจหน้าที่** ดังนี้

1. บริหารจัดการกองทุน ตรวจสอบ กำกับ ดูแล จัดสรรผลประโยชน์ของเงินกองทุน
2. ออกระเบียบข้อบังคับ ประกาศ หรือหลักเกณฑ์เกี่ยวกับการบริหารกองทุนเพิ่มเติม
3. รับสมาชิกและจัดทำทะเบียนสมาชิกให้ครบถ้วนและเป็นปัจจุบัน
4. ปฏิบัติหน้าที่อื่น ตามที่คณะกรรมการกองทุนกำหนดหรือมอบหมาย

ข้อ 21. ประธานกรรมการกองทุนมีอำนาจหน้าที่ดังนี้

1. เป็นประธานในการประชุมคณะกรรมการกองทุน
2. เรียกประชุมคณะกรรมการกองทุน หรือสมาชิกกองทุน
3. แต่งตั้งคณะอนุกรรมการกองทุนเพื่อพิจารณาหรือปฏิบัติงานอย่างใดอย่างหนึ่งตามมติหรือ

ตามที่คณะกรรมการกองทุนมอบหมาย

1. ปฏิบัติงานหน้าที่อื่นๆ ตามข้อบังคับและมติของคณะกรรมการกองทุน

ข้อ 22. ให้รองประธานกรรมการกองทุนทำหน้าที่แทนประธานกรรมการกองทุน เมื่อประธานกรรมการกองทุนไม่สามารถปฏิบัติหน้าที่ได้ หรือเมื่อประธานกรรมการกองทุนมอบหมายให้ทำการแทน

ข้อ 23. ถ้าประธานกรรมการกองทุนและรองประธานกรรมการกองทุนไม่สามารถปฏิบัติหน้าที่ในการประชุมคราวหนึ่งคราวใดได้ ให้ที่ประชุมเลือกคณะกรรมการกองทุนคนใดคนหนึ่งเป็นประธานสำหรับการประชุมคราวนั้น

ข้อ 24. เหรัญญิกกองทุนมีหน้าที่รวบรวมจัดเก็บ ดูแลรักษาเงินทุนและรายได้ของกองทุนรวมทั้งการจัดทำบัญชี พร้อมทั้งควบคุมการใช้จ่ายเงินของกองทุนให้เป็นไปอย่างรอบคอบและเกิดประโยชน์สูงสุด

ข้อ 25. เลขานุการกองทุนมีหน้าที่ติดต่อประสานงานทั่วไป นัดประชุมกรรมการกองทุนจดและทำบันทึกรายงานการประชุม ตลอดจนรายงานผลการดำเนินงานของกองทุน

ข้อ 26. ผู้ตรวจสอบภายในมีหน้าที่ตรวจสอบบัญชี กำกับ ดูแล เงินกองทุนให้เป็นไปตามมติที่คณะกรรมการกองทุนกำหนด รวมทั้งประเมินผลการดำเนินงานของกองทุน

ข้อ 27. ประชาสัมพันธ์มีหน้าผลิตเอกสาร สิ่งพิมพ์ให้ข่าวสารแก่สมาชิกและหน่วยงานอื่นๆ ที่เกี่ยวข้อง

ข้อ 28. กรรมการกองทุนอื่นๆ ให้มีหน้าที่ตามคณะกรรมการกองทุนกำหนดมอบหมาย

ข้อ 29. **คณะกรรมการกองทุนต้องมีการประชุมอย่างน้อยเดือนละ 1 ครั้ง** แต่ถ้ามีความจำเป็นประธานอาจเรียกประชุมได้มากกว่า 1 ครั้งและต้องมีกรรมการกองทุนเข้าประชุมอย่างน้อยกึ่งหนึ่งของจำนวนกรรมการทั้งหมดจึงครบองค์ประชุม

ข้อ 30. การวินิจฉัยชี้ขาดของที่ประชุม ให้ถือเสียงข้างมากและกรรมการคนหนึ่งให้มีเสียงในการลงคะแนนหนึ่งเสียง ในกรณีคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งหรือเป็นผู้ชี้ขาด

**หมวดที่ 5 ว่าด้วยการบริหารเงินกองทุน/สินเชื่อและบัญชี**

ข้อ 31. **ประเภทการกู้ยืม** สมาชิกสามารถยื่นขอกู้เงินต่อคณะกรรมการกองทุนเพื่อนำไปใช้จ่ายในกิจกรรมดังต่อไปนี้

1. การพัฒนาอาชีพ
2. การสร้างงาน
3. การสร้าง และ/หรือ เพิ่มรายได้
4. ลดรายจ่าย
5. บรรเทาเหตุฉุกเฉิน และจำเป็นเร่งด่วน

ข้อ 32. **การอนุมัติเงินกู้** สมาชิกที่ประสงค์จะขอกู้เงินจะต้องจัดทำโครงการเพื่อขอกู้เงินจากคณะกรรมการกองทุน โดยระบุวัตถุประสงค์ในการกู้ยืมเงินอย่างชัดเจน

ข้อ 33. **ลักษณะโครงการ** สมาชิกสามารถยื่นขอกู้เงินตามข้อ 31 (1) (2) (3) และ (4) ต้องมีลักษณะหรือคุณสมบัติ คือ เป็นโครงการที่ต้องสามารถดำเนินการได้จริง มีความเป็นไปได้ทางการตลาด และสามารถเห็นได้ชัดเจนว่ามีความคุ้มค่าต่อการลงทุน

ข้อ 34. **วงเงินกู้** เงินกู้ตาข้อ 31 (1) (2) (3) และ (4) ให้แก่สมาชิก**รายหนึ่งในวงเงินไม่เกินสองหมื่นบาท**

**ในกรณีที่คณะกรรมการกองทุนมติเห็นควรอนุมัติเงินกู้รายใดเกินกว่าสองหมื่นบาท** คณะกรรมการกองทุนจะเรียกประชุมสมาชิก เพื่อให้สมาชิกพิจารณาวินิจฉัยชี้ขาด แต่ทั้งนี้การอนุมัติเงินกู้รายหนึ่งต้องไม่เกินห้าหมื่นบาท

**ในกรณีที่สมาชิกยื่นขอกู้ตามข้อ 33** (5) ต้องเป็นการกู้เฉพาะกรณีเพื่อการอันจำเป็น หรือมีประโยชน์มติที่คณะกรรมการกองทุนเห็นสมควร แต่จะให้เงินกู้เพื่อการสุรุ่ยสุร่ายหรือการเก็งกำไรไม่ได้ **ในวงเงินรายละไม่เกินสามพันบาท**

ข้อ 35. การจ่ายเงินฉุกเฉิน ให้คณะกรรมการกองทุนหมู่บ้านกันเงินไว้ เพื่อจ่ายเป็นเงินฉุกเฉินแก่สมาชิกไม่เกินร้อยละ 5 และเงินหมวดฉุกเฉินอาจใช้ในบัญชีหมายเลข 1 หรือ หมายเลข 2 การใช้จ่ายเงินฉุกเฉินจะต้อง**ร่างข้อบังคับว่าด้วยการใช้จ่ายเงินฉุกเฉิน และ การเก็บรักษาให้เป็นไปตามระเบียบกำหนด** แต่ต้องไม่ขัดแย้งกับแนวทางปฏิบัติของ สทบ. กำหนด

ข้อ 36. การดำเนินการตามโครงการที่ขอกู้และการจัดทำรายงาน สมาชิกะต้องดำเนินโครงการที่ขอกู้สำเร็จเป็นไปตามวัตถุประสงค์ และจัดทำรายงานความก้าวหน้าตามแบบรายงานที่คณะกรรมการกองทุนกำหนด

ข้อ 37. **การทำสัญญา** เงินกู้ทุกประเภทต้องมีการทำสัญญาไว้กับคณะกรรมการกองทุนตามแบบและเงื่อไขที่กำหนด

ข้อ 38. **หลักประกันเงินกู้** มีข้อกำหนด ดังนี้

1. **เงินกู้ตามข้อ** 31 (1) (2) (3) และ (4) ต้องใช้สมาชิกของกองทุนจำนวนสองคนเป็นผู้ค้ำประกัน

สำหรับเงินกู้ตามข้อ 32 (5) ให้ทำสัญญาเพียงอย่างเดียว

ข้อ 39. **การชำระคืนเงินกู้** เงินชำระหนี้สำหรับเงินกู้ กำหนดไว้ดังต่อไปนี้

1. **เงินกู้ตามข้อ** 31 (1) (2) (3) และ (4) ให้ผู้กู้ส่งคืนเงินต้นพร้อมด้วยดอกเบี้ยภายในเวลา**สอง**ปี

โดยกำหนดงวดในการจัดส่งเป็นรายปีในอัตรา ปีละ 50% ของวงเงินกู้ยืม พร้อมดอกเบี้ย

1. **เงินกู้ตามข้อ 33** (5) ให้ผู้กู้ส่งคืนเงินกู้เต็มจำนวนพร้อมดอกเบี้ยภายใน**ระยะเวลาไม่เกิน** 20 วัน

ข้อ 40. **อัตราดอกเบี้ย**

1. อัตราดอกเบี้ยเงินกู้ร้อยละ 6 บาท/ปี
2. อัตราดอกเบี้ยเงินฝากร้อยละ 10 บาท

ข้อ 41. คณะกรรมการกองทุนจะตรวจสอบบัญชีของกองทุนและรายงานการตรวจสอบบัญชีต่อคณะอนุกรรมการสนับสนุนเพื่อทราบถึงความก้าวหน้าฐานะทางการเงินและผลการดำเนินงานของกองทุน**ทุกสามเดือนและทุกรอบปี** พร้อมทั้งแสดงบัญชีกำไร ขาดทุน และงบดุลในปีบัญชีที่ล่วงมา**ภายในหนึ่งร้อยยี่สิบวัน** นับแต่วันสิ้นปีบัญชี

**หมวดที่ ว่าด้วยการประชุมใหญ่**

ข้อ 42. ให้คณะกรรมการกองทุนนัดประชุมใหญ่สมาชิกสามัญอย่างน้อยปีละหนึ่งครั้งโดยมีวาระการประชุมดังนี้

1. ประธานกล่าวเปิดการประชุม
2. เรื่องที่แจ้งให้ที่ประชุมทราบ
3. รับรองรายงานการประชุมครั้งที่ผ่านมา
4. พิจารณาเรื่องที่ค้างในที่ประชุมครั้งก่อน
5. เหรัญญิกรายงานฐานะทางการเงิน
6. วาระที่ต้องกาพิจารณา
7. เรื่องอื่นๆ ถ้ามี
8. สรุปผลและปิดการประชุม

ข้อ 43. หากมีกรณีเร่งด่วนสมาชิกร่วมลงชื่อไม่น้อยกวาสามในสี่เพื่อเสนอให้มีการจัดประชุมใหญ่สมาชิกก็ได้

**บทเฉพาะกาล**

ข้อ 44. บรรดาประกาศ คำสั่ง ข้อบังคับและระเบียบต่างๆ ซึ่งใช้บังคับอยู่ในวันที่ระเบียบนี้ใช้บังคับ ให้ใช้ข้อบังคับต่อไปเท่าที่ไม่ขัดหรือแย้งกับระเบียบ ข้อบังคับนี้ ทั้งนี้ จนกว่าจะได้มีการแก้ไขหรือยกเลิก

ให้ไว้ ณ วันที่ 11 เดือน กรกฎาคม พ.ศ. 2553